Valle d'Aosta
Valle d'Aosta (francuski: Vallée d'Aoste) u prijevodu na bosanski Dolina Aoste je jedna od 20 regija Italije. Regija je uglavnom planinska a nalazi u sjeverozapadnoj Italiji. Graniči sa francuskom regijom Auvergne-Rhône-Alpes na zapadu, švicarskim kantonom Valais na sjeveru i Metropolitanskim gradom Torinom i italijanskom regijom Pijemont na jugu i istoku. Autonomna je regija i jedina regija koja nije podijeljena na provincije (provincija Aosta je ukinuta 1945). Regija se sastoji od 74 općina (jednina: comuni, mn. communes). Prostire se na površini od 3.263 km2 i najmanja je regija Italije (1,08% ukupne površine Italije). Prema podacima iz januara 2016. godine naseljavalo ju je 126.202 stanovnika po čemu je također najmanja regija države. U regiji su i italijanski i francuski službeni jezici iako veliki broj domaćeg stanovništva govori i Valdôtain, dijalektom Frankoprovansalskog jezika. Oko polovine stanovništva koristi sva tri navedena jezika. Glavni grad je Aosta.